Ανακοίνωση

**Πρόσκληση υποβολής αιτήσεων**

**10 θέσεις διδακτορικής έρευνας στο Πανεπιστήμιο Humboldt του Βερολίνου**

Το Πανεπιστήμιο Humboldt του Βερολίνου προκηρύσσει 10 νέες θέσεις τριετούς διδακτορικής έρευνας στο πλαίσιο της ερευνητικής ομάδας *"Dynamic Integration - Law in-between Harmonisation and Plurality in Europe (DynamInt)"*, χρηματοδοτούμενες από το Γερμανικό Ίδρυμα Ερευνών (*Deutsche Forschungsgemeinschaft – DFG*).

Η πρόσκληση απευθύνεται στο πλαίσιο της συνεργασίας των δύο Πανεπιστημίων μέσω του ακαδημαϊκού δικτύου *European Law School (ELS)* κυρίως σε Έλληνες πτυχιούχους της Νομικής Σχολής Αθηνών, κατόχους μεταπτυχιακού τίτλου σπουδών και με γνώση τουλάχιστον μιας άλλης ευρωπαϊκής γλώσσας. Η γνώση της γερμανικής γλώσσας δεν αποτελεί απαραίτητη τυπική προϋπόθεση για την αίτηση συμμετοχής στο πρόγραμμα αλλά κρίνεται ως επιπλέον προσόν και αναμένεται η πρόθεση εκμάθησής της. Οι αιτήσεις συμμετοχής θα πρέπει να περιλαμβάνουν *exposé* με προτεινόμενο θέμα διδακτορικής έρευνας, το οποίο να εντάσσεται στο ερευνητικό πεδίο του προγράμματος *DynamInt*. Προς διευκόλυνσή σας ως προς την εύρεση των αντιστοίχων ερευνητικών πεδίων συμβουλευτείτε την [ιστοσελίδα του προγράμματος *DynamInt*](https://www.rewi.hu-berlin.de/de/lf/oe/rhp/Personen) σχετικά με τις τρέχουσες διδακτορικές διατριβές των συνεργαζόμενων ερευνητών και τα αντίστοιχα επιστημονικά πεδία ενδιαφέροντος των συμμετεχόντων στο πρόγραμμα επιστημονικών υπευθύνων. Συνίσταται η επιλογή και αναφορά στην αίτηση συμμετοχής ενός από τους συμμετέχοντες στο πρόγραμμα καθηγητές του Πανεπιστημίου Humboldt ως κατάλληλου επιβλέποντα καθώς και τυχόν επιθυμία διεξαγωγής της διδακτορικής έρευνας μέσω *co-tutelle* (δύο επιβλέποντες). Η διδακτορική διατριβή μπορεί να συνταχθεί τόσο στην αγγλική όσο και στην γερμανική γλώσσα κατόπιν συνεννόησης με τους επιβλέποντες ακαδημαϊκούς υπευθύνους.

Απαραίτητη προϋπόθεση είναι η διαμονή στο Βερολίνο και η ενεργός συμμετοχή στις εβδομαδιαίες συναντήσεις της ερευνητικής ομάδας. Προβλέπεται περαιτέρω δυνατότητα διεξαγωγής ενός εξαμήνου έρευνας σε κάποιο από τα συνεργαζόμενα πανεπιστήμια του ακαδημαϊκού δικτύου *ELS*.

Για τα απαραίτητα δικαιολογητικά συμβουλευτείτε την επίσημη προκήρυξη στην [γερμανική](https://www.rewi.hu-berlin.de/de/lf/oe/rhp/stellenausschreibungen/promotion/geplante-ausschreibung-zwei-wissenschaftliche-mitarbeiterstellen-m-w-d) και [αγγλική](https://www.rewi.hu-berlin.de/en/lf/oe/rhp/callforapplications/doctoral-research-positions) γλώσσα. Πλήρης φάκελος για την αίτηση συμμετοχής θα πρέπει να αποσταλεί **μέχρι τις 15.07.2022** με την ένδειξη **DR/053/22** είτε ταχυδρομικώς στην παρακάτω διέυθυνση Humboldt-Universität zu Berlin, Juristische Fakultät, Prof. Dr. Ruffert, Unter den Linden 6, 10099 Berlin είτε μέσω E-Mail σε μορφή ενός αρχείου PDF (max. 10 MB) στην διεύθυνση dynamint.rewi@hu-berlin.de.

Λήξη προθεσμίας υποβολής αιτήσεων: 15.07.2022

Πρόσκληση για συνέντευξη: περί τα τέλη Αυγούστου 2022

Έναρξη συμμετοχής στο πρόγραμμα: 01.10.2022

Για περαιτέρω πληροφορίες μπορείτε να απευθυνθείτε στον κo. Rüdiger Schwarz (schwarue@hu-berlin.de) και στην κα. Anna Sakellaraki (sakellaa@hu-berlin.de).